**Transpordiamet**

maantee@transpordiamet.ee 10.08.2022

**Kooskõlastuse taotlus (Jeti uuringuruumi varu)**

OÜ Inseneribüroo STEIGER teostas geoloogilise uuringu Jeti uuringuruumis geoloogilise uuringu loa nr L.MU/516149 alusel. Jeti uuringuruum teenindusala pindalaga 2,48 ha paikneb Valga maakonnas, Tõrva vallas, uuringuloa omanikule kuuluval kinnistul Sädeme (tunnus 20801:001:0902). Uuringu loa omanik on ettevõte OÜ Päidre Põllud.

Jeti uuringuruum kattub põhjaosas (0,5 ha ulatuses, ~25 m laiuses) kõrvalmaantee Piiri-Jeti nr 23193 kaitsevööndiga. Geoloogilise uuringu tulemusel selgus, et uuringuruumi põhjaosas levib peenliiv, mille kihi paksus ulatub kuni 3,8 meetrini (Lisa). Liiv on sobiv teede ehituseks ja täitematerjaliks. Uuringu käigus kaevandeid teekaitsevööndisse ei rajatud.

Arvestades maavara majanduslikult otstarbekat ja säästlikku kasutamist, on geoloogilise uuringu loa omaniku soov võtta maavara aktiivse tarbe­varuna arvele uuringuruumi piires võimalikult maksimaalses mahus ja pindalal sh Piiri-Jeti kõrvalmaantee kaitsevööndis. Sellega seoses soovime Transpordiameti arvamust ja kooskõlastust liiva maavarana arvele võtmiseks aktiivse tarbevaruna uuringuruumiga kattuvas Piiri-Jeti tee kaitsevööndis maantee välimisest servast 10 m kaugusele.

Maavara kaevandamisel jäetakse nõlvadele vajalike kaldega tervikud, mis tagavad nõlvade püsivuse. Arvestades kasuliku kihi paksusi on teekaitsevööndis kaevandamise sügavuseks ~1,5 - 4 m.

**Palume Transpordiameti kooskõlastust maavaravaru kinni­tamiseks aktiivse tarbevaruna ning samas ka kooskõlastust selle kaevandamiseks kõrvalmaantee Piiri-Jeti nr 23193 kaitsevööndis mitte lähemale kui 10 m tee välimisest servast.**

Lugupidamisega

*/allkirjastatud digitaalselt/*

Mari-Ann Mõtus

Inseneribüroo STEIGER OÜ

geoloogiainsener

56617209

Lisa: Graafiline lisa 1. Jeti uuringuruumi plaan